משרת העם (סדרת טלוויזיה)

משרת העם (באוקראינית: Слуга народу) היא סדרת טלוויזיה אוקראינית בהפקת "אולפני רובע 95" (בבימויו של אולכסיי קיריושצ'נקו) מסוגת הקומדיה הפוליטית, המגוללת את קורותיו של מורה להיסטוריה שהופך לנשיא אוקראינה המנסה לבצע את עבודתו נאמנה אך נאלץ להתמודד עם הבירוקרטיה המושחתת במדינתו. העונה הראשונה (שכללה 24 פרקים) שודרה בערוץ הטלוויזיה האוקראיני "1+1". פרק הבכורה שודר ב-16 ביולי 2015. ב-7 ביוני 2017 החלו צילומי העונה השנייה. פרק הבכורה של העונה השנייה שודר ב-23 באוקטובר 2017. בתחילת אוגוסט 2018 נודע על תחילת צילומי העונה השלישית של הסדרה, שעלתה לשידור במרץ 2019, על רקע הבחירות לנשיאות אוקראינה, שבהן התמודד כוכב הסדרה, וולודימיר זלנסקי. סלוגן הסדרה הוא "ההיסטוריה של הנשיא הבא", ולמעשה, השחקן הראשי, וולודימיר זלנסקי, שגילם את הנשיא בסדרה, נבחר בפועל לנשיא אוקראינה באפריל 2019, לאחר שזכה ברוב של 73% בסיבוב השני בבחירות לנשיאות. שלושת הפרקים הראשונים של הסדרה שודרו ברשת THT ברוסיה החל מ-11 בדצמבר 2019. לאחר מכן הועלו פרקי הסדרה לשרת Premier. בתקשורת נטען שהסדרה הורדה מהערוץ בעקבות הלצה על פוטין. פעם אחת ואסיל הולובורודקו, מורה להיסטוריה במקצועו, מתעצבן על החיים, בהתקף של כעס, תוך התבטאות משולחת רסן. את התקף הזעם שלו מצלם בטלפון הנייד שלו תלמיד בכיתה שלו, שמעלה את הסרטון לאינטרנט שצובר מיליוני צפיות. הולובורודקו הופך להיות מאוד פופולרי ובעידוד התלמידים, מגיש את מועמדותו בבחירות לנשיאות אוקראינה. בבוקר שלאחר הבחירות, אל הדירה המשותפת שלו בקייב מגיעה שיירת רכבים ובה ראש הממשלה, עם הצעה שהוא אינו יכול לסרב לה והמורה להיסטוריה, שגר עד כה עם הוריו, מתחיל חיים חדשים. הוא נכנס לחיים הפוליטיים ומגלה שעליו לנהל מדינה מושחתת ולהוביל שורת רפורמות על מנת לשפר את המצב. בשנת 2016 יצא לאקרנים סרט הקולנוע "משרת העם 2". לאחר שהרפורמות נכשלות, קרן המטבע הבינלאומית מציעה הלוואה על סך 15 מיליון דולרים, אך הולובורודקו מוצא עצמו במאבק מתמשך נגד האוליגרכים והמושלים במחוזות אוקראינה שנשלטים על ידם. הולובורודקו מתאמץ לזכות בחיבת העם שוב ומנהל קמפיין בחירות שבמהלכו הוא מתמודד שוב בבחירות לנשיאות. במהלך העונה הוא מבצע שלל צעדים אך נתקל בקשיים נוספים בדמות התנגדויות לרעיונותיו בפרלמנט ובממשלה וניצב על סף הדחה והפסד טוטלי בבחירות לנשיאות אוקראינה. תקופה אפלה יורדת על אוקראינה, כאשר הולובורודקו נשלח לכלא באשמת ארגון הפיכה מדינית. לנשיא אוקראינה מושבע דמיטרי סוריקוב, מדינאי כוחני, שהוא רק אחד משורת מדינאים שייאלצו להתמודד עם העם האוקראיני, ששוב נמצא בפני בחירת מנהיג עתידי. מדיה וקבצים בנושא משרת העם בוויקישיתוף אתר האינטרנט הרשמי של משרת העם משרת העם, ברשת החברתית פייסבוק משרת העם, ברשת החברתית אקס (טוויטר) משרת העם, ברשת החברתית אינסטגרם משרת העם, ברשת החברתית VK משרת העם, סרטונים בערוץ היוטיוב "משרת העם", במסד הנתונים הקולנועיים IMDb (באנגלית) "משרת העם", באתר נטפליקס "משרת העם", באתר Rotten Tomatoes (באנגלית) "משרת העם", באתר Metacritic (באנגלית) "משרת העם", במסד הנתונים הקולנועיים KinoPoisk (ברוסית) ערוץ הווידאו הרשמי באתר יוטיוב Ситком «Слуга народу» від студії «Квартал 95» стартує на «1+1» 16 листопада (укр.) "Стартували зйомки другого сезону серіалу «Слуга народу»". kvartal95.com. נבדק ב-2017-09-09. "Стала відома дата прем'єри другого сезону серіалу «Слуга народу»". kvartal95.com. נבדק ב-2017-09-09. Ярослава. "Второй сезон "Слуги народа" расскажет про импичмент с 23 октября - МедиаБизнес - отраслевое издание украинского медиа-рынка, ежедневная онлайн-газета, пишущая о СМИ как о бизнесе". www.mediabusiness.com.ua. אורכב מ-המקור ב-2017-09-09. נבדק ב-2017-09-09. פרק הבכורה של העונה השלישית סרט קולנוע